**Ceisteanna Coitianta maidir le Roghnú agus Comhaontú Múinteora mar Chomhlach**

**Cruthaitheach**

Cén chaoi a mbeidh a fhios agam má tá mé incháilithe le cur isteach ar an ról mar Chomhlach

Cruthaitheach?

Féadfaidh gach múinteoir atá ag obair i scoileanna na Roinne Oideachais don scoilbhliain 2023/24 a bhfuil cleachtas ealaíonta nó cruthaitheach agus taithí ábhartha acu iarratas a dhéanamh.

Cén fhoirm iarratais ba cheart dom a chomhlánú?

Ba chóir do mhúinteoirí an Fhoirm Iarratais don Mhúinteoir mar Chomhlach Cruthaitheach ar [Jotform](https://form.jotform.com/232214153461344) a úsáid chun iarratas a dhéanamh.

Oibrím do Sheirbhís Tacaíochta cheana féin, an féidir liom bheith i mo Chomhlach Cruthaitheach

chomh maith?

Mar gheall ar an ualach oibre a bheidh ar Chomhlach Cruthaitheach agus an líon

laethanta leithdháilte do gach scoil atá páirteach sa tionscnamh, ní bheifear in ann oibriú mar Chomhlach Cruthaitheach agus do sheirbhís tacaíochta.

Cén uair agus cén áit a mbeidh agallaimh ar siúl?

Tabharfar cuireadh chuig agallamh do gach iarratasóir atá ar an ngearrliosta (ar líne). Táthar ag súil go mbeidh na hagallaimh ar siúl i rith na seachtain dar tosach an 18 Meán Fómhair 2023. Má thugtar cuireadh chuig agallamh dóibh, is iad na hiarratasóirí féin atá freagrach as a bheith ar fáil. Ba cheart d’iarratasóirí a thabhairt faoi deara go bhféadfadh nach mbeifí in ann dáta malartach a chur ar fáil.

Cén chaoi a ndéanfar ionduchtú orm don ról?

Gheobhaidh Comhlaigh Chruthaitheacha ionduchtú dhá lá i mBaile Átha Cliath i Deireadh Fomhair 2023. Caithfidh gach Comhlach Cruthaitheach a n-éiríonn leo bheith in ann freastal ar an ionduchtú seo. Íocfar Comhlaigh Chruthaitheacha as na laethanta ionduchtúcháin seo mar aon le costais taistil agus chothabhála a fháil.

Cá mbeidh mé ag obair?

Meastar go sannfar Comhlaigh Chruthaitheacha do scoil i réigiúin atá gar don áit ina gcónaíonn siad nó ina n-oibríonn siad. Tá liosta iomlán na réigiún ar fáil i Leabhrán Faisnéise an Chomhlaigh Chruthaithigh.

An n-oibríonn Comhlaigh Chruthaitheacha taobh amuigh de théarmaí scoile?

Is féidir le Comhlaigh Chruthaitheacha oibriú taobh amuigh dá ngnáth-am téarma má roghnaíonn siad sin a dhéanamh agus dáta a aontú leis an scoil/na scoileanna ina bhfuil siad ag obair roimh ré.

Cad is cleachtas cruthaitheach ann?

D’fhéadfaí a áireamh le cleachtas cruthaitheach, ach níl sé teoranta díobh seo: na hamharc-ealaíona, na healaíona traidisiúnta, ealaín sráide agus seónna, drámaí, ceol, ceoldrámaíocht, scannán, na healaíona meán, litríocht agus scríbhneoireacht chruthaitheach, drámaíocht agus amharclannaíocht, dearadh, damhsa, ceardaíocht, greann agus tobchumadóireacht, códú agus na healaíona digiteacha, na healaíona sorcais, ailtireacht.

Cá háit ar féidir liom tuilleadh faisnéise a fháil murar freagraíodh mo cheist sa Leabhrán Faisnéise

ná sna Ceisteanna Coitianta?

Ba cheart aon fhiosrúchán breise a sheoladh trí ríomhphost chuig creativeschools@artscouncil.ie roimh 29 Lúnasa 2023.